સેકન્ડ હાફમાં બ્રાઝીલે શાનદાર કમબેક કરીને સારી રમત દાખવી પરંતુ તેમને કિસ્મતે સાથ નહીં આપતા ટૂર્નામેન્ટમાં તેમનું અભિયાન ક્વાર્ટર ફાઈનલમાં જ સમાપ્ત થઈ ગયું હતું. 90 મિનિટની ગેમમાં બ્રાઝીલ એક જ ગોલ કરી શક્યું હતું. મેચના પ્રારંભમાં બન્ને ટીમો વચ્ચે લીડ મેળવવા માટે જોરદાર ફાઈટ જોવા મળી હતી. 13મી મિનિટે બેલ્જિયમેને તક મળી અને બ્રાઝીલના પ્લેયર ફર્નાન્ડિનોની ભૂલને લીધે સેલ્ફ ગોલ કરી દેતા બેલ્જિયમને 1-0ની લીડ મળી હતી. ત્યારબાદ 31મી મિનિટમાં બ્રુયનાએ બ્રાઝીલ ગોલપોસ્ટ પર આક્રમણ કરીને બીજો ગોલ ફટકારી દીધો હતો અને સરસાઈ બમણી થઈ હતી.